**TFR - Együttműködési megállapodás**

**EGYÜTTMŰKÖDÉSI MEGÁLLAPODÁS**

LÉGVEZETÉKES ÖSSZEKÖTTETÉS NÉLKÜLI TÉRFIGYELŐ RENDSZER KISFESZÜLTSÉGŰ SZABADVEZETÉKES ÉS KÖZVILÁGÍTÁSI ELOSZTÓHÁLÓZATOK, VALAMINT KÖZÉPFESZÜLTSÉGGEL KÖZÖS OSZLOPSORON LÉVŐ KISFESZÜLTSÉGŰ ELOSZTÓHÁLÓZATOK TARTÓSZERKEZETEIN TÖRTÉNŐ ELHELYEZÉSÉRE

**BÉRLŐ NEVE:**

**TELEPÜLÉS NEVE:**

1. **A megállapodó Felek**

Egyrészről:

**OPUS TITÁSZ Áramhálózati Zártkörűen Működő Részvénytársaság**, (továbbiakban: **Bérbeadó** vagy OPUS TITÁSZ Zrt.)

Székhelye: 4024 Debrecen, Kossuth utca 41.

Adószáma: 10750036-2-09

Cégjegyzék száma: Cg. 09-10-000064

Másrészről:

**………** (továbbiakban: **Bérlő** vagy ………)

Székhelye:

Adószáma:

Cégjegyzék száma: Cg.

Magyar Államkincstár törzsszáma:

A továbbiakban együtt: **Szerződő Felek**

1. **A megállapodás tárgya**

A Bérbeadó tulajdonában lévő kisfeszültségű szabadvezetékes és közvilágítási elosztóhálózatok (továbbiakban: KIF hálózatok), valamint középfeszültségű szabadvezeték-hálózattal közös oszlopsoron lévő kisfeszültségű elosztóhálózatok (továbbiakban: KÖF+KIF hálózatok) tartószerkezeteinek bérbeadása **egyedi, légvezetékes összeköttetés nélküli térfigyelő kamerák és tartozékaik (továbbiakban együttesen: térfigyelő rendszer vagy TFR)** elhelyezése céljából, és az ily módon létrejövő közös használatú oszlopok létesítése, üzemeltetése és megszüntetése.

1. **A megállapodás területi hatálya**

Jelen Megállapodás a Bérbeadó (áramhálózati elosztói engedélyes társaság) teljes működési területén érvényes.

1. **A megállapodás célja**

Szerződő Felek jelen Megállapodást a 2. pont szerinti közös használatú oszlopok tulajdonjogi, létesítési, üzemeltetési, munkavégzési, díjfizetési, megszüntetési és egyéb kérdéseinek rögzítése érdekében kötik.

1. **Tulajdonjogi kérdések**

A 2. pont szerinti közös használatú oszlopoknak a villamosenergia-elosztás céljait szolgáló része (oszlopok, erősáramú vezetékek, tartószerelvényeik stb.) a Bérbeadó, a TFR (térfigyelő kamerák és tartozékaik) a Bérlő tulajdonát képezi.

1. **Létesítési kérdések**
   1. A 2. pontban megjelölt oszlopok használati feltételeinek meghatározására a Bérbeadó jogosult. Az elhelyezési és használati feltételek meghatározásakor követett alapelveket, az eljárás rendjét, a technológiai követelményeket a hatályos „**2211\_00\_F\_A** *Idegen tulajdonú eszközök elhelyezése hálózati létesítményeken - Szabályzat”* (továbbiakban: „Szabályzat”) tartalmazza (jelen Megállapodás **1. számú melléklet**e), melyet a Bérbeadó jelen Megállapodás aláírását megelőzően a Bérlő rendelkezésére bocsátott annak ügymenethez szükséges összes mellékletével együtt. A Bérlő jelen Megállapodás aláírásával elismeri, hogy a Bérbeadótól a Szabályzatot és mellékleteit, valamint a 6.3. pontban felsorolt dokumentumokat átvette.
   2. A Bérlő a tárggyal kapcsolatos igénybejelentését, tájékoztató kérését írásban küldi meg a Bérbeadó által a Szabályzat *1. számú Szervezeti felépítés, kapcsolattartók* mellékletében megadott illetékes elérhetőségre.
   3. A Szabályzat szerint létesülő, közös használatú oszlopokon elhelyezendő TFR vonatkozásában a Bérlő első igénybejelentése esetén a Bérbeadó hálózati osztályának illetékese az alábbi dokumentumokat küldi meg a Bérlő részére.

* Tájékoztatás az együttműködés feltételeiről és az eljárásrendről (Szabályzat és a TFR-re vonatkozó formanyomtatványi mellékletek);
* „TFR - Együttműködési megállapodás” minta;
* a Bérbeadó által kiadott hatályos „**5605\_00\_F\_A** *Munkavédelmi előírás közcélú szabadvezeték hálózatok létesítéséhez, üzemeltetéséhez és bontásához - Szabályzat*”;
* a Bérbeadó által kiadott hatályos „**5602\_01\_U\_A** *Magasban való munkavégzés – Utasítás*”.

A tájékoztatásnak tartalmaznia kell a Bérbeadó által kiadott rendszerengedéllyel rendelkező, oszlopcsatlakozó dobozt (OCSD) gyártó cégek kontaktszemélyeinek elérhetőségeit.

* 1. A Bérlő további, konkrét TFR létesítésére vonatkozó megkereséseit a Bérbeadó illetékes áramhálózati üzeme fogadja és intézi.
  2. A Szerződő Felek megállapodnak, hogy a Bérlő 6.3. – 6.4. pontok szerint benyújtott írásbeli igénybejelentései alapján a Szabályzat *1.3.2. Térfigyelő rendszer elhelyezése* című fejezetében leírtak szerint járnak el, ideértve az *Eljárásrend, Munkavégzés szabályai, Igénybe vehető oszlop típusok, Időtartam, Méret, Darabszám, Rögzítési magasság, Térbeli elrendezés, Felerősítés módja, Tömeg, A vételezett villamos energia elszámolása, TFR átépítése és bővítése, TFR megszüntetése, eltávolítása* valamint *TFR tulajdonlásának változása* című fejezetek Szabályzatban részletezett előírásait és ügymenetét.
  3. A Bérlő tudomásul veszi, hogy a 6.5. pontban felsorolt és a Szabályzatban részletezett előírásokat és ügymenetet köteles betartani, illetve, amennyiben a FOR kivitelezésével – létesítésével, bővítésével, átépítésével és/vagy bontásával – kapcsolatos tevékenységekkel harmadik személyt (kivitelezőt) bíz meg, akkor a harmadik személlyel köteles betartatni.
  4. Amennyiben a Bérlő a TFR kivitelezésével – létesítésével, bővítésével, átépítésével és/vagy bontásával – harmadik személyt (kivitelezőt) bíz meg, akkor a Bérlő kizárólagosan felelős azért, hogy az általa TFR kivitelezéssel kapcsolatos munkák elvégzésére igénybe vett harmadik személy megismerje a Szabályzat, valamint a biztonságos munkavégzésre vonatkozó szabályozások és rendelkezések előírásait. A Bérlő az általa megbízott harmadik személy munkájáért úgy felel, mintha a munkát maga végezné.
  5. A Bérlő tudomásul veszi, hogy amennyiben műszaki szempontból szabálytalanul – a vonatkozó szabványok és a Szabályzat *1.3.2. Térfigyelő rendszer elhelyezése* című fejezetének előírásait figyelmen kívül hagyva, és/vagy a jóváhagyott elhelyezési tervdokumentációnak nem megfelelően, és/vagy a szükséges engedélyek, megállapodások nélkül –, és/vagy szabálytalan munkavégzéssel létesíti a TFR-t, akkor a Bérbeadó jogosult a Bérlővel szemben műszaki szabálytalanság esetén a 13.1. és 13.1.2. pontokban leírt szankciót, munkavédelmi szabálytalanság esetén a 13.3. – 13.4. pontokban leírt szankciót alkalmazni.
  6. A Bérlő kizárólag a tevékenységére vonatkozó jogszabályok előírásainak megfelelő módon és célból helyezheti el a TFR-t a KIF és KÖF+KIF hálózatok oszlopain. A jogszabályok esetleges megsértése miatt a jogi felelősség a Bérlőt terheli. Jogszabályellenes célból történő oszlophasználat esetén a Bérbeadó a TFR kihelyezését megtagadhatja, illetve az oszlopról való eltávolítását kezdeményezheti.
  7. A Szerződő Felek rögzítik, hogy jelen Megállapodás aláírása nem mentesíti a Bérlőt a TFR létesítéséhez szükséges, egyéb, jogszabályban előírt egyeztetések, tulajdonosi hozzájárulások, más engedélyek beszerzésének kötelezettsége alól. Amennyiben ezen kötelezettségének a Bérlő nem tesz eleget, úgy az ezekkel kapcsolatban felmerült károkat viselni köteles.

1. **Üzemeltetési kérdések**
   1. A Szerződő Felek megállapodnak, hogy a Bérlő által a KIF és/vagy KÖF+KIF szabadvezeték-hálózatok tartószerkezetein elhelyezett TFR-en szükséges üzemeltetési – üzemviteli, karbantartási és üzemzavar-elhárítási – munkák tárgyában a Szerződő Felek által aláírt „TFR - Üzemeltetési megállapodás”, valamint a Szabályzat *1.2.4.* *Munkavégzés szabályai a Bérbeadó hálózatainak oszlopain* című fejezetében részletezett előírásai és ügymenete szerint járnak el.
   2. A Bérlő tudomásul veszi, hogy a 7.1. pontban felsorolt és a Szabályzatban részletezett előírásokat és ügymenetet köteles betartani, illetve, amennyiben a TFR üzemeltetésével – üzemvitelével, karbantartásával és üzemzavar-elhárításával – kapcsolatos tevékenységekkel harmadik személyt (üzemeltetőt) bíz meg, akkor a harmadik személlyel köteles betartatni.
   3. Amennyiben a Bérlő a TFR üzemeltetésével harmadik személyt (üzemeltetőt) bíz meg, akkor a Bérlő kizárólagosan felelős azért, hogy az általa TFR üzemeltetéssel kapcsolatos munkák elvégzésére igénybe vett harmadik személy megismerje a Szabályzat, valamint a biztonságos munkavégzésre vonatkozó szabályozások és rendelkezések előírásait. A Bérlő az általa megbízott harmadik személy munkájáért úgy felel, mintha a munkát maga végezné.
   4. A Bérlő tudomásul veszi, hogy amennyiben a TFR üzemeltetése során a KIF és/vagy KÖF+KIF szabadvezeték-hálózatok oszlopain a szükséges engedélyek, megállapodások nélkül, valamint szabálytalan munkavégzéssel végez vagy végeztet munkát, akkor a Bérbeadó jogosult a Bérlővel szemben műszaki szabálytalanság esetén a 13.1. és 13.1.2. pontokban leírt szankciót, munkavédelmi szabálytalanság esetén a 13.3. – 13.4. pontokban leírt szankciót alkalmazni.
   5. A Bérbeadó fenntartja magának a jogot, hogy szükséges esetben a közös használatú tartószerkezeteket átépítse, korszerűsítse. A Bérbeadó az oszlopokat saját érdekkörében, valamint harmadik személy kezdeményezésére is átépítheti, a Bérlő pedig ezt tűrni köteles. Amennyiben a Bérbeadó a közös használatú oszlopokat bármilyen okból kifolyólag átépíti, vagy azok helyét módosítja, akkor erről a Bérlőt a munkák megkezdése előtt legalább 30 naptári nappal írásban értesíti. A Bérlő ezt tudomásul véve, a Bérbeadóval előzetesen egyeztetett időpontban, saját költségén gondoskodik a TFR valamennyi elemének eltávolításáról és az új tartószerkezetre való átszereltetéséről.
   6. A Bérlő tudomásul veszi, hogy a Bérbeadó saját érdekkörében történő átépítésnek minősül minden olyan hálózati beavatkozás és átalakítás, amelyet a Bérbeadó *a villamos energiáról szóló* **2007. évi LXXXVI. törvény** alapján elosztói engedélyesi tevékenysége keretében végez a villamosenergia-felhasználók közcélú villamos hálózatra történő csatlakoztatása, illetve villamosenergia-ellátása érdekében.
   7. A Szerződő Felek megállapodnak, hogy a Bérbeadó KIF és/vagy KÖF+KIF hálózatainak tartószerkezetein meglévő FOR átépítése és bővítése során a Szabályzat *1.3.2.12. TFR átépítése és bővítése* című fejezetében leírt előírások és ügymenet szerint járnak el.
2. **Munkavédelem, személyi feltételek, oktatás**

A Szerződő Felek megállapodnak, hogy a Bérlő, valamint az általa TFR létesítéssel, üzemeltetéssel, bővítéssel, átépítéssel és bontással kapcsolatos munkák elvégzésére megbízott harmadik személy – TFR kivitelező és üzemeltető – a Bérbeadó KIF és/vagy KÖF+KIF szabadvezeték-hálózatain csak a Szerződő Felek által aláírt „TFR - Munkavégzési megállapodás, „TFR - Üzemeltetési megállapodás”, valamint a Szabályzat *1.2.4. Munkavégzés szabályai a Bérbeadó hálózatainak oszlopain* című fejezetében leírt előírások és ügymenet szerint végezhetnek munkát, ideértve a *Munkavégzés feszültség alatt lévő KIF hálózat oszlopain a földtől mért 3 méter magasságig,* *Feszültséghez közeli munkavégzés övezetén kívüli munkavégzés feszültség alatt lévő KIF hálózat oszlopain, Feszültséghez közeli munkavégzés övezetén kívüli munkavégzés feszültség alatt lévő KÖF+KIF hálózat oszlopain (kizárólag TFR-nél engedélyezett), Feszültséghez közeli munkavégzés feszültség alatt lévő KIF hálózat oszlopain, FAM munkavégzés KIF hálózat oszlopain, Oktatás, Szankciók munkabiztonsági előírások megszegése esetén, Teendők baleset esetén,* valamint *A Bérlőtől és az általa megbízott kivitelezőtől és üzemeltetőtől elvárt szervezeti intézkedések* című fejezetek Szabályzatban részletezett előírásait és ügymenetét.

1. **Környezetvédelem**

A Szerződő Felek megállapodnak, hogy a Bérlő, valamint az általa TFR létesítéssel, üzemeltetéssel, bővítéssel, átépítéssel és bontással kapcsolatos munkák elvégzésére megbízott harmadik személy – TFR kivitelező és üzemeltető – a Bérbeadó KIF és/vagy KÖF+KIF szabadvezeték-hálózatain történő munkavégzésük során kötelesek betartani a Szabályzat *1.5. Környezetvédelem* című fejezetében leírt környezetvédelmi előírásokat és eljárásrendet, ideértve a *Vonatkozó előírások, Megelőzés, Veszélyes anyaggal, keverékkel végzett tevékenység, Zaj- és rezgésvédelmi előírások, Hulladékgazdálkodási előírások, Természet-, környezet- és madárvédelem, Környezetvédelmi oktatás, Teendő környezeti veszély, szennyezés bekövetkezése esetén, Az átadás-átvételi eljárás környezetvédelmi feltételei, Munkaterület helyreállítása,* valamint *Hulladékok kezelése* című fejezetek Szabályzatban részletezett előírásait és eljárásrendjét.

1. **Az oszlophasználat díja**

A Bérbeadó a KIF és KÖF+KIF hálózatok tartószerkezeteinek használatát az alább meghatározott éves díjtétel ellenében biztosítja a Bérlő részére a jelen Megállapodás tárgyát képező, 2. pont szerinti TFR elhelyezése céljából.

**Jelen Megállapodás megkötésének évében érvényes díjtétel:**

**0,- Ft/oszlop db/év**, azaz nulla forint/oszlop db/év.

A Bérbeadó jogosult minden évben az oszlophasználat fajlagos díjtételét megállapítani. A Bérbeadó a fenti díjtétel változtatása esetén a tárgyév január 31-ig írásban tájékoztatja a Bérlőt a tárgyévre érvényes díjtételről és a számlázás feltételeiről. A díjtétel a tárgyév január 1. napjától érvényes.

1. **Közös használatú oszlopok megszüntetése**
   1. A Szerződő Felek megállapodnak, hogy a Bérlő, valamint az általa TFR bontással kapcsolatos munkák elvégzésére megbízott harmadik személy – TFR kivitelező és/vagy üzemeltető – a TFR KIF és/vagy KÖF+KIF szabadvezeték-hálózatok tartószerkezeteiről történő eltávolítása során a Szabályzat *1.3.2.13. TFR megszüntetése, eltávolítása* című fejezetében leírt előírások és ügymenet szerint járnak el.
   2. A Bérlő tudomásul veszi, hogy a TFR bontása által érintett KIF és/vagy KÖF+KIF szabadvezeték-hálózat tartószerkezetein, a TFR megszüntetését követően a Bérbeadó által a Bérlő részére biztosított bérleti jog – annak minden jogával és kötelezettségével együtt – a TFR megszüntetési eljárásának keretében, a TFR bontása műszaki szemléjének napjával megszűnik.
2. **Személyes adatok kezelése**
   1. A Szerződő Felek kijelentik, hogy a jelen Megállapodás kapcsán részükre átadott vagy tudomásukra jutott személyes adatok kezelése során betartják a mindenkor hatályos adatvédelmi jogszabályokat, különösen a **2011. évi CXII.** **törvény** *az információs önrendelkezési jogról és az információszabadságról* (Info törvény), valamint a **2016/679 EU** **rendelet** (GDPR) vonatkozó rendelkezéseit.
   2. A Szerződő Felek kijelentik továbbá, hogy a jelen Megállapodás teljesítése érdekében végzett személyesadat-kezelések tekintetében – saját adatkezelési eljárásukban – önálló adatkezelőnek minősülnek, a személyes adatok kezelésének célját és eszközeit önállóan határozzák meg, és mind saját adatkezeléseik, mind pedig az adattovábbítások kapcsán a legteljesebb mértékben együttműködnek, betartva az adatvédelmi előírásokat. A saját adatkezelési tevékenységei jogszerűségének biztosításáért mindkét fél önállóan tartozik felelősséggel.
   3. A Bérbeadó adatkezelési tájékoztatói a [***https://www.opustitasz.hu/adatvedelem***](https://www.opustitasz.hu/adatvedelem)linken érhetők el. A Bérlő kijelenti és szavatolja, hogy az adatkezeléssel érintett személyek részére (kapcsolattartók, oktatással és munkavégzéssel érintettek) tájékoztatást nyújt a Bérbeadó részéről megvalósuló adatkezelésről a linken elérhető, vonatkozó adatkezelési tájékoztató rendelkezésére bocsátásával.
   4. A Bérlő kijelenti és szavatolja, hogy a jelen Megállapodás megkötése és teljesítése kapcsán általa (vagy a közös oszlopsoros oktatás keretében az Oktató intézmény által) átadott, a mindenkor hatályos adatvédelmi jogszabályok alapján személyes adatnak minősülő adatok, így különösen a Bérbeadó hálózati tartószerkezetein a Bérlő munkavégzéssel érintett munkavállalói és/vagy közreműködőinek, alvállalkozóinak munkavállalói személyes adatainak tekintetében rendelkezik a hatályos adatvédelmi jogszabályok szerinti felhatalmazással (jogalappal) az OPUS TITÁSZ Zrt. részére történő adattovábbításra.
   5. A Szerződő Felek megállapodnak, hogy a közös oszlopsoros oktatáshoz kapcsolódóan az Oktató intézmény a Bérbeadó részére közvetlenül továbbítja a Bérlő azon munkavállalóinak az alábbi adatait, akik az oktatást sikeresen elvégezték, és ezáltal jogosultak a munkavégzésre:

* munkavállaló neve, anyja neve, születési helye, születési ideje,
* oktatás időpontja, igazolvány azonosítója, igazolvány érvényességi határideje, feljogosítás köre.

1. **Egyéb rendelkezések**
   1. A Bérbeadó indokolt esetben jogosult a Bérlő előzetes írásbeli értesítését követően a TFR-t az oszlopairól eltávolítani a 13.1.1. – 13.1.2. pontok szerinti esetekben. A TFR leszerelésének, szállításának, őrzésének, visszaszolgáltatásának költségeit a Bérlő köteles a Bérbeadó részére megfizetni a Bérbeadó erről kiállított számlája alapján. A Bérlő kijelenti, hogy a TFR oszlopról történő indokolt eltávolításával összefüggésben igényt a Bérbeadóval szemben nem érvényesít, arról jelen Megállapodás aláírásával kifejezetten lemond.
      1. Amennyiben a közös használatú oszlopok Szerződő Felek által tartandó közös helyszíni műszaki szemléje – üzembe helyezése – nem történt meg, vagy nem minősült „megfelelt”-nek, és a közös használatú oszlopok nincsenek a „TFR - Üzemeltetési megállapodás” hatálya alá helyezve, de a TFR használatban van (jelszolgáltatás történik rajta), és a Bérbeadó hiányosságok pótlására vonatkozó írásbeli felszólításának a Bérlő a Bérbeadó felszólító levelének kézhezvételétől számított 30 naptári napon belül nem tesz eleget.
      2. Amennyiben a Bérlő műszaki szempontból szabálytalanul, nem a vonatkozó szabványoknak és a Szabályzat előírásainak megfelelően létesíti a TFR-t, és a Bérbeadó írásbeli felszólításának kézhezvételét követő 30 naptári napon belül a szabálytalanságot nem szünteti meg, a TFR átalakítását az előírásoknak megfelelően nem végzi el, vagy a szabálytalanul létesült TFR-t nem távolítja el.
   2. A 13.1.1. – 13.1.2. pontokban felsorolt esetekben a Bérbeadó által a TFR-en végrehajtott beavatkozások következményeiért (jelszolgáltatás megszűnése, meghibásodások stb.) a Bérbeadót semmilyen felelősség nem terheli.
   3. A Bérlő tudomásul veszi, hogy ha a Bérbeadó a KIF és KÖF+KIF hálózatainak oszlopain történő munkavégzés során munkavédelmi, munkabiztonsági szabályok megszegését, a munkavégzés személyi, tárgyi feltételeinek hiányát, vagy engedély – a munkavégzéshez szükséges megállapodás – nélküli munkavégzést (továbbiakban: szabálytalan munkavégzés) tapasztalja a Bérlő vagy az általa megbízott Kivitelező és/vagy Üzemeltető részéről, úgy a Bérbeadó szankciót (munkavégzés korlátozása, szerelési felügyelő kirendelése, vagy kötbér kiszabása) alkalmazhat a szabálytalan munkavégzést végző Féllel szemben, függetlenül attól, hogy az a Bérlő, vagy az általa TFR létesítési, üzemeltetési vagy bontási munkával megbízott harmadik személy, a Kivitelező és/vagy az Üzemeltető. A Bérlő az általa TFR létesítési, üzemeltetési vagy bontási munkával megbízott harmadik személyért úgy felel – ideértve a lehetséges következményeket is –, függetlenül attól, hogy az a Kivitelező vagy az Üzemeltető, mintha a munkát maga végezné.

Amennyiben a Bérlő vagy az általa TFR létesítési, üzemeltetési vagy bontási munkával megbízott Kivitelező és/vagy Üzemeltető a Bérbeadó KIF és KÖF+KIF hálózatainak oszlopain a munkabiztonsági, munkavédelmi előírásokat figyelmen kívül hagyva, szabálytalanul végez TFR létesítési, üzemeltetési vagy bontási munkát, akkor a Bérbeadó jogosult a 13.3.1. – 13.3.3. pontokban leírt korlátozásokat alkalmazni a Bérlővel, valamint a Kivitelezővel és/vagy Üzemeltetővel szemben, illetve kötbért érvényesíteni a Bérlővel szemben.

* + 1. Jelen Megállapodás hatálya alatt első alkalommal történő szabálytalan munkavégzés esetén a Bérbeadó jogosult a munkavégzés helyszínén felfüggeszteni a munkát, és a szabálytalanul munkát végző Felet vagy Feleket írásban figyelmezteti. A szabálytalan munkavégzésről, amennyiben azt nem a Bérlő követi el, a Bérbeadó a Bérlőt közvetlenül, írásban is értesíti.
    2. Jelen Megállapodás hatálya alatt második alkalommal történő szabálytalan munkavégzés esetén a Bérlő köteles 100.000,-Ft (százezer forint) kötbért fizetni a Bérbeadó részére. A kötbér az annak megfizetésére történő felhívás kézhezvételétől számított 15 naptári napon belül válik esedékessé. Ezen túlmenően a Bérbeadó a Bérlő költségére szerelési felügyeletet írhat elő meghatározott munkákra vonatkozóan, a szabálytalan munkavégzés dátumától számított legfeljebb 1 évre.
    3. Jelen Megállapodás hatálya alatt harmadik alkalommal történő szabálytalan munkavégzés esetén a Bérlő köteles 300.000,-Ft (háromszázezer forint) kötbért fizetni a Bérbeadó részére. A Bérbeadó a súlyos és sorozatos szerződésszegés miatt minden külön értesítés nélkül, írásban azonnali hatállyal felmondhatja jelen Megállapodást. A kötbér az annak megfizetésére történő felhívás kézhezvételétől számított 15 naptári napon belül válik esedékessé. A munkavédelmi szabályokat figyelmeztetés ellenére ismételten megsértő, szabálytalanul munkát végző harmadik személy – a Bérlő által TFR létesítési, üzemeltetési vagy bontási munkával megbízott Kivitelező vagy Üzemeltető –, vagy annak munkavállalója a Bérbeadó kezdeményezésére a továbbiakban nem foglalkoztatható a Bérbeadó működési területén.
  1. A Bérlő a 13.3.1. – 13.3.3. pontokban leírt korlátozásokat tudomásul veszi, és kötelezi magát, hogy azokról az általa TFR létesítési, üzemeltetési vagy bontási munkával megbízott Kivitelezőt, Üzemeltetőt is tájékoztatja, valamint vállalja a Bérbeadó által érvényesített kötbér megfizetését a Bérbeadó erről kiállított számlája alapján.
  2. A Szerződő Felek kötelezettséget vállalnak arra, hogy a jelen Megállapodás által érintett tulajdonuk értékesítéséről egymást írásban értesítik, és erről, valamint cégük megváltozásáról (pl. szervezeti felépítés változása, név-, illetve címváltozás, jogutódlással történő megszűnés stb.) legkésőbb az esedékesség napját követő 15 naptári napon belül írásban tájékoztatják egymást. A tulajdonosváltás tényét a Bérlő (eladó) és a TFR leendő tulajdonosa (vevő) közös, mindkét Fél részéről cégszerűen aláírt írásbeli nyilatkozatban köteles bejelenteni a Bérbeadó illetékes áramhálózati üzeménél, legkésőbb a tulajdonosváltás napját követő 15 naptári napon belül. A nyilatkozat az alábbi információkat kell, hogy tartalmazza.
* A tulajdonosváltás által érintett TFR pontos megnevezése (település neve, TFR nyilvántartási adatai /utcanév, közös használatú oszlop azonosító száma vagy házszám, helyrajzi szám/).
* A tulajdonosváltás időpontja.
  1. Konkrét jogvitás eset értelmezésekor jelen Megállapodás és mellékleteinek együttes rendelkezései az irányadók.
  2. A Szerződő Felek kötelezik magukat arra, hogy a jelen Megállapodásban és mellékleteiben foglalt céges, valamint nyilvántartási adatokra vonatkozó információkat üzleti titokként kezelik, és tudomásul veszik, hogy megsértésük esetén a hatályos jogszabályoknak megfelelő polgári jogi és büntetőjogi következmények alkalmazhatók.
  3. A Bérbeadó az alábbi, 13.8.1. – 13.8.10. pontokban felsorolt esetekben írásban azonnali hatállyal felmondhatja jelen Megállapodást:
     1. Amennyiben a Bérlő jelen Megállapodás keltétől számított 1 éven belül nem jelentkezik konkrét létesítési szándékkal a Bérbeadónál, és nem nyújt be részére TFR létesítése céljából konkrét, KIF és/vagy KÖF+KIF hálózati oszlopok igénybevételére vonatkozó írásbeli igénybejelentőt.
     2. Amennyiben a Bérlő még nem rendelkezik a Szerződő Felek által nyilvántartásba vett közös használatú oszlopon elhelyezett TFR-rel a Bérbeadó működési területén, és a Bérbeadó konkrét hálózatra vonatkozó tájékoztató levele alapján, a levél keltétől számított 1 éven belül a Bérlő nem nyújt be TFR elhelyezési tervdokumentációt jóváhagyás céljából a Bérbeadó illetékes áramhálózati üzeme részére.
     3. Amennyiben a Bérlő a KIF és/vagy KÖF+KIF hálózatok tartószerkezetein a munkavédelmi szabályok 13.3.3. pontban leírt megszegésével végez vagy végeztet munkát.
     4. Amennyiben a Bérlő a KIF és/vagy KÖF+KIF hálózatok tartószerkezetein olyan személlyel végeztet létesítési, üzemeltetési vagy bontási munkát, aki a hatályos **MSZ 1585** szabványban és a Szabályzatban előírt személyi és munkavégzési feltételeknek nem tesz eleget, és nem rendelkezik a Bérbeadó által előírt, érvényes, az oszlopon való munkavégzésre feljogosító fényképes igazolvánnyal.
     5. Amennyiben a Bérlő a 6.9. pontban leírtak ellenére a tevékenységére vonatkozó jogszabályi előírások megsértésével használja a TFR-t.
     6. Amennyiben a Bérlő jelen Megállapodással összefüggő, vagy jelen Megállapodás teljesítésének körén kívül eső magatartásával kárt okoz a Bérbeadónak, vagy a Bérbeadó és a Bérbeadó cégcsoportjába tartozó egyéb cég jó hírnevét megsérti, vagy
     7. a jelen Megállapodásból következő feladatait határidőben nem végzi el, ill. elfogadható időn belül nem tesz eleget a jelen Megállapodásban foglalt kötelezettségeinek, vagy
     8. a felszerelt TFR esetlegesen bekövetkező, és a Bérbeadó munkabiztonsági előírásait megszegő hibáját ésszerű időn belül nem hárítja el, ezzel kapcsolatos feladatait a szakmai elvárásoknak meg nem felelő módon látja el, vagy
     9. olyan tevékenységet folytat, mely a Bérbeadó vagy a Bérbeadó cégcsoportjába tartozó egyéb cég érdekeit sérti, veszélyezteti, vagy
     10. olyan változás következik be a jelen Megállapodás megkötésekor hatályos jogszabályi körülményekben, a Bérbeadó tevékenységére vonatkozó egyéb előírásokban, hatósági határozatokban vagy a Bérbeadó üzletpolitikájában, amely a jelen Megállapodás fenntartását nem teszi lehetővé.
  4. Jelen Megállapodást bármelyik Szerződő Fél akkor is felmondhatja azonnali hatállyal, ha a Megállapodás hatálya alatt
     1. a másik Fél ellen csőd-, felszámolási eljárás vagy végelszámolás indul, vagy
     2. a másik Fél az üzleti tevékenységét vagy a kifizetéseit felfüggeszti, vagy
     3. a másik Fél teljes egészében vagy részben elveszíti döntési szabadságát vagy a vagyona feletti rendelkezési jogát bármilyen módon, függetlenül attól, hogy ez a helyzet visszafordítható-e, vagy
     4. a másik Fél a jelen Megállapodásból származó bármely kötelezettségét megszegte, és az érintett Fél előzőleg legalább 30 naptári napos határidő kitűzésével, a jogkövetkezményekre való figyelmeztetéssel – felszólította a szerződésszegő Felet a szerződésszegés megszüntetésére, de a határidő eredménytelenül telt el, vagy
     5. vis maior helyzet állt elő, és 30 naptári napon belül nem fejeződött be.
  5. Jelen Megállapodást 60 naptári napos felmondási idővel bármelyik Szerződő Fél felmondhatja rendes felmondással.
  6. Jelen Megállapodás mindkét Szerződő Fél általi aláírásakor lép hatályba és határozatlan időre szól. Jelen Megállapodás, a 13.9. pontban rögzített eseteket kivéve, mindaddig hatályos, amíg a Szerződő Felek által közösen üzemeltetett közös használatú oszlopok és a rajtuk elhelyezett TFR léteznek. Hatályba lépésével egyidejűleg, minden külön nyilatkozat és jogcselekmény nélkül a Szerződő Felek között azonos tárgykörben korábban kötött „Együttműködési megállapodás” hatályát veszti.
  7. A Szerződő Felek jelen Megállapodást közös megegyezéssel, írásban módosíthatják.
  8. Amennyiben a Szabályzatban, valamint a Bérbeadóra vonatkozó adatokban – például szervezeti felépítés, kapcsolattartók személye, elérhetőségek stb. – változás következik be, akkor a Bérbeadó erről értesítő levélben tájékoztatja a Bérlőt, mely levél jelen Megállapodáshoz csatolandó és azzal együtt kezelendő.
  9. A Szerződő Felek megállapodnak abban, hogy amennyiben a TFR létesítésének következményeként a Bérbeadóval szemben a KIF és KÖF+KIF hálózatok nyomvonala által érintett idegen ingatlanok tulajdonosai a TFR miatt utólagos kártalanítási követeléssel lépnének fel, a Bérlő ennek következményeit vállalja.
  10. A jelen Megállapodás keretében nem szabályozott kérdésekben a magyar jog és a magyar szabványok rendelkezéseit, továbbá a Bérbeadó vonatkozó belső írásos rendelkezéseit kell alkalmazni.
  11. Jelen Megállapodás mellékletét képezik az alábbi dokumentumok:

1. „**2211\_00\_F\_A** *Idegen tulajdonú eszközök elhelyezése hálózati létesítményeken - Szabályzat”* és a TFR-re vonatkozó formanyomtatványai és mellékletei.

|  |  |
| --- | --- |
| Kelt: | Kelt: |
| **…………………………………………….**  **…………………………………………….**  mint Bérlő | **…………………………………………….**  aláíró 1 aláíró 2  **OPUS TITÁSZ Zrt.**  mint Bérbeadó |